วัน แบงค็อก ฟอรัม

วัน แบงค็อก ฟอรัม (อังกฤษ: One Bangkok Forum) เป็นศูนย์ประชุมและโรงมหรสพอเนกประสงค์ในโครงการวัน แบงค็อก ตั้งอยู่ที่ชั้น 2-3 ของอาคารเดอะ ฟอรัม ทางทิศตะวันออกเฉียงเหนือของโครงการ ใกล้ ๆ กับซอยอรุณมักกินนอน อันเป็นส่วนหนึ่งของพื้นที่ค้าปลีกส่วนที่ 4 (R4) ของโครงการ ซึ่งเป็นตำแหน่งเดียวกับบางกอก ฮอลล์ ศูนย์ประชุมในพื้นที่สวนลุมไนท์บาซาร์ในอดีต บริหารงานโดยบริษัท เอ็น.ซี.ซี. แมนเนจเม้นท์ แอนด์ ดิเวลลอปเม้นท์ จำกัด ในเครือทีซีซี แอสเซ็ทส์ เช่นเดียวกันกับศูนย์การประชุมแห่งชาติสิริกิติ์และสามย่านมิตรทาวน์ฮอลล์ที่อยู่ในเครือเดียวกัน วัน แบงค็อก ฟอรัม มีพื้นที่ทั้งหมด 5 ชั้น ประกอบด้วย ชั้น 3 เป็นห้องโถงเอกขนาดใหญ่ รองรับการจัดกิจกรรม เช่น มหรสพ คอนเสิร์ต และการจัดแสดงสินค้า โดยมีห้องพักสำหรับ VIP บนชั้น 3M อีก 4 ห้อง, ชั้น 2 เป็นห้องประชุมย่อยจำนวน 4 ห้อง, ชั้น 1 เป็นโรงเบียร์ช้าง แคนวาส และชั้น G เป็นซูเปอร์มาร์เก็ตบิ๊กซี บางกอก มาร์เช่ องค์ประกอบ วัน แบงค็อก ฟอรัม เป็นศูนย์ประชุมหลักภายในโครงการวัน แบงค็อก ถูกออกแบบและก่อสร้างขึ้นเพื่อใช้เป็นหนึ่งในพื้นที่เปิดโล่งสำหรับจัดกิจกรรมการแสดงและกิจกรรมทางสังคม โดยเน้นการจัดกิจกรรมประเภทการแสดง เช่น มหรสพ และคอนเสิร์ต เป็นหลัก ในขณะเดียวกันยังสามารถปรับเปลี่ยนเป็นโถงประชุมและโถงจัดแสดงสินค้าได้อีกด้วย ประกอบด้วยพื้นที่สำคัญ ดังนี้ ห้องโถงเอก ตั้งอยู่บริเวณชั้น 3 ของอาคาร มีพื้นที่ 6,000 ตารางเมตร โดยมีที่นั่งส่วนหนึ่งเป็นแบบพับเก็บได้ และมีที่นั่งแบบอัฒจันทร์จัดวางแนวนอนตามความยาวของโถงประชุม และห้องพักรับรองสำหรับบุคคลสำคัญมาก (VIP Box) ด้านซ้าย-ขวาอีกจำนวน 4 ห้องบริเวณชั้น 3M เพดานติดตั้งหลอดไฟแอลอีดีพร้อมเดินสายไฟเบอร์ออพติกเต็มพื้นที่ ห้องประชุมย่อย จำนวน 4 ห้อง ตั้งอยู่บริเวณชั้น 2 ของอาคาร พื้นที่รวม 4,000 ตารางเมตร นอกจากพื้นที่หลักแล้ว ภายในอาคารเดอะ ฟอรัม ยังมีพื้นที่พักคอยและร้านค้าสำหรับให้บริการอีกจำนวนหนึ่ง พื้นที่รวม 40,000 ตารางเมตร ดังนี้ โรงเบียร์ช้าง แคนวาส ตั้งอยู่ที่ชั้น 1 ของอาคาร บิ๊กซี บางกอก มาร์เช่ ตั้งอยู่ที่ชั้น G ของอาคาร ในขณะเดียวกัน พื้นที่ตั้งแต่ชั้น G ถึงชั้น 2 ยังเชื่อมต่อกับอาคารโพสต์ 1928 และอาคารวัน แบงค็อก ทาวเวอร์ 5 ได้ด้วย การใช้งาน วัน แบงค็อก ฟอรัม เริ่มใช้งานครั้งแรกทันทีในพิธีเปิดโครงการวัน แบงค็อก เมื่อวันที่ 25 ตุลาคม พ.ศ. 2567 โดยมีเฉพาะแขกที่เป็นกลุ่มบุคคลสำคัญมากหรือวีไอพีที่เข้าร่วม ก่อนเปิดใช้งานในเชิงสาธารณะครั้งแรกด้วยคอนเสิร์ต "เบลนด์ 285 ทูเกตเตอร์ พรีเซนต์ เทสต์ดี บี ซิกเนเจอร์ เฟสต์" ของบริษัท ไทยเบฟเวอเรจ จำกัด (มหาชน) ในวันที่ 29 พฤศจิกายน พ.ศ. 2567 โดยโครงการคาดว่าจะมีงานทั้งงานจัดแสดงและคอนเสิร์ตจัดอย่างต่อเนื่องตั้งแต่ปี พ.ศ. 2568 เป็นต้นไป งานที่จัดในพื้นที่ 25 ตุลาคม พ.ศ. 2567 — พิธีเปิดโครงการวัน แบงค็อก 29 พฤศจิกายน พ.ศ. 2567 — เบลนด์ 285 ทูเกตเตอร์ พรีเซนต์ เทสต์ดี บี ซิกเนเจอร์ เฟสต์ โดย ไทยเบฟเวอเรจ 6 ธันวาคม พ.ศ. 2567 — แฮปปี้บัสเดย์ เดอะ เฟิร์สท์ เยียร์ ไดอารี คอนเสิร์ต โดย บัส 25 มกราคม – 2 กุมภาพันธ์ พ.ศ. 2568 — เทศกาลหนังทดลองกรุงเทพ ครั้งที่ 7 15 กุมภาพันธ์ พ.ศ. 2568 — ช้าง มิวสิค คอนเนคชั่น พรีเซนต์ส ซียู-ทียู อาฟเตอร์ ปาร์ตี้ 2025 11 มีนาคม พ.ศ. 2568 — เดอะกีตาร์แม็กอะวอร์ดส์ 2025 15–23 มีนาคม พ.ศ. 2568 — แสงโสม มูนแล็บ ปรากฏการณ์ 'พระจันทร์ 4 ฤดู 4 ฟีลลิ่ง' 4–6 เมษายน พ.ศ. 2568 — บอดี้สแลม พาวเวอร์ ออฟ เดอะ บี-ไซด์ คอนเสิร์ต ความฝันกับจักรวาล วิท ดิ ออร์เคสตรา พรีเซนเท็ด บาย คิง เพาเวอร์ ไทย เพาเวอร์ 30 และ 31 พฤษภาคม พ.ศ. 2568 — รอยัล แจ๊ส ฟอร์ เดอะ ชัยพัฒนา ฟาวน์เดชั่น โดย มูลนิธิสิริวัฒนภักดี, กลุ่มทีซีซี และ อมรินทร์ คอร์เปอเรชั่นส์ 29 มิถุนายน พ.ศ. 2568 — ไพรด์ ฟลาวเวอร์ มิวสิค โดย อมรินทร์ คอร์เปอเรชั่นส์ 19 กรกฎาคม พ.ศ. 2568 — วัน แบงค็อก พรีเซนต์ส แจ๊ส มี ทู เดอะ มูน คอนเสิร์ต โดย อมรินทร์ คอร์เปอเรชั่นส์ 26 กรกฎาคม พ.ศ. 2568 — ฮอลล์ ออฟ เฟรนด์ส คอนเสิร์ต โดย อมรินทร์ คอร์เปอเรชั่นส์ 2 สิงหาคม พ.ศ. 2568 — ซันซู พรีเซนต์ส เอ็กซ์โอเอ็กซ์โอ มัลติเวิร์ส คอนเสิร์ต — นิวไวบ์ แอนด์ ครอสโอเวอร์ โดย เอ็กซ์โอเอ็กซ์โอเอนเตอร์เทนเมนต์ 15–17, 19 และ 20 สิงหาคม พ.ศ. 2568 — ช้าง มิวสิค คอนเนคชั่น พรีเซนต์ส โปเตโต้ เฮด คอนเสิร์ต #ในหัวมัน โดย จีเอ็มเอ็ม โชว์ และเกเร 14 กันยายน พ.ศ. 2568 — งานประกาศผลรางวัลภาพยนตร์แห่งชาติ สุพรรณหงส์ ครั้งที่ 33 4 ตุลาคม พ.ศ. 2568 — ช้าง มิวสิค คอนเนคชั่น พรีเซนต์ส แฟทแคท นัมเบอร์ 1 ดิ ออร์เคสตรา 27 ตุลาคม พ.ศ. 2568 — พิธีแสดงความอาลัยต่อการสวรรคตของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดย กลุ่มทีซีซี 8 พฤศจิกายน พ.ศ. 2568 — งานประกาศผลรางวัลติ๊กต็อกอวอร์ดไทยแลนด์ 2025 4 ธันวาคม พ.ศ. 2568 — งานประกาศผลรางวัลสปอติฟายแรปไลฟ์ไทยแลนด์ 2025 6 กุมภาพันธ์ พ.ศ. 2569 — การปราศรัยใหญ่ของพรรคประชาธิปัตย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 29 เมษายน พ.ศ. 2569 — ครึ่งเก้า กรุ๊ป 'อินทู ดิ อะเทอร์ ฮาล์ฟ' เพรส คอนเฟอเรนซ์ แอนด์ ฟรี คอนเสิร์ต 9 พฤษภาคม พ.ศ. 2569 — ซีไอเอ็มบี วี บอนด์ คอนเสิร์ต 14 มิถุนายน พ.ศ. 2569 — มาม่า พรีเซนต์ส จีดีเอช โตมาด้วยกัน ออร์เคสตรามูฟวี่คอนเสิร์ต งานที่เคยมีกำหนดจัดในพื้นที่ 14 ธันวาคม พ.ศ. 2567 — เด็กเทปเฟส (ย้ายไปจัดที่ไบเทคไลฟ์) ธันวาคม พ.ศ. 2568 — การแข่งขันกีฬาเซปักตะกร้อในกีฬาซีเกมส์ ครั้งที่ 33 (ย้ายไปจัดที่ยิมเนเซียม 5 มหาวิทยาลัยธรรมศาสตร์ ศูนย์รังสิต) 30 พฤศจิกายน – 5 ธันวาคม พ.ศ. 2568 — การประชุมสภามวยโลก ครั้งที่ 63 และมวยไทยสภามวยโลก ครั้งที่ 1 (ย้ายไปจัดที่โรงแรมแบงค็อก แมริออท มาร์คีส์ ควีนส์ปาร์ค และอุทยานเบญจสิริ) อ้างอิง แหล่งข้อมูลอื่น One Bangkok Forum ที่เฟซบุ๊ก